Drusku pilskalns

Drusku pilskalns (arī Kornetu pilskalns) ir pilskalns Alūksnes novada, Veclaicenes pagastā. Atrodas Pilskalna ezera ziemeļu krastā. Pilskalna augstums ir 247 m vjl un 80 m virs Pilskalna ezera līmeņa. Tas ir viens no augstākajiem un stāvākajiem pilskalniem Latvijā.

Apraksts 
Drusku pilskalns ir viens no augstākajiem un stāvākajiem pilskalniem Latvijā, ko nosaka atrašanās subglaciālās iegultnes malā. Kalna dienvidaustrumu sāns ir 45° slīps. Ziemeļrietumu puse ir lēzenāka. Virsma ir vaļnveidīga: 130 metrus gara un 50 metrus plata. No pilskalna ir saskatāms Igaunijas un Baltijas visaugstākais kalns Lielais Munameģis (318 metri virs jūras līmeņa).

Pilskalnu šķērso labiekārtotā Drusku pilskalna taka, kura ved no Pilskalnu ezera puses uz skatu vietu Kornetu kalnā. Stāvajā dienvidrietumu pusē to veido arī koka kāpnes. Virsotnē ierīkota piknika un ugunskura vieta.

Vēsture 
Drusku pilskalns tiek uzskatīts par vienu no iespējamām vietām, kur atradusies Beverīna. Pilskalnā nejauši atrastās trauku lauskas dod iespēju pieņemt, ka Drusku pilskalnā ļaudis dzīvojuši mūsu ēras 2. gadu tūkstoša pirmajos gadsimtos.

Foto galerija

Atsauces

Ārējās saites 
 www.latvijas-pilskalni.lv

Pilskalni Vidzemē
Veclaicenes pagasts